หัวเว่ย สะเทือน ค่ายมือถือเอเชีย-ยุโรประงับสั่งสมาร์ทโฟนหลังมะกันแบน
บริษัทผู้ให้บริการเครือข่ายโทรศัพท์มือถือในเอเชียและยุโรป เริ่มระงับการสั่งซื้อสมาร์ทโฟน จากบริษัท หัวเว่ย แล้ว หลังจากสหรัฐฯ มีคำสั่งแบนหัวเว่ยไม่ให้เข้าถึงเทคโนโลยีของอเมริกันเมื่อสัปดาห์ก่อน,สำนักข่าวต่างประเทศ,รายงานว่า การที่สหรัฐฯ ขึ้นบัญชีบริษัท หัวเว่ย เข้าสู่บัญชีดำห้ามส่งออกแบบอ้อมๆ เมื่อสัปดาห์ก่อน ทำให้บริษัทโทรคมนาคมรายใหญ่ที่สุดของจีนเจ้านี้ ไม่สามารถหาซอฟต์แวร์และชิ้นส่วนคอมพิวเตอร์จากซัพพลายเออร์สหรัฐฯ ได้โดยปราศจากใบอนุญาตอีกต่อไป และข้อจำกัดนี้ก็เริ่มส่งผลกระทบต่อผลิตภัณฑ์ในอนาคตของพวกเขาแล้ว,เมื่อวันพุธที่ 22 พ.ค. 2562 โวดาโฟน (VOD) ผู้ให้บริการเครือข่ายโทรศัพท์มือถือรายใหญ่อันดับ 2 ของโลก ประกาศว่า พวกเขาได้หยุดการสั่งจองล่วงหน้าสำหรับ สมาร์ทโฟน หัวเว่ย เมท 20เอ็กซ์ ในสหราชอาณาจักรแล้ว นี่เป็นมาตรการชั่วคราวในขณะที่ยังมีความไม่แน่นอนเกี่ยวกับอุปกรณ์ 5จี ของหัวเว่ย โฆษกของโวดาโฟนกล่าว,ขณะที่ อีอี (EE) ผู้ให้บริการเครือข่ายโทรศัพท์มือถือรายใหญ่ที่สุดของสหราชอาณาจักร ก็ชะลอการเปิดตัวสมาร์ทโฟนรุ่นใหม่ของหัวเว่ย หลังจากเพิ่งใช้สมาร์ทโฟน เมท 20เอ็กซ์ ในการพรีวิวเครือข่าย 5จี ของตัวเองไปเมื่อสัปดาห์ก่อน,ส่วนผู้ให้บริการมือถือชั้นนำของญี่ปุ่นหลายเจ้าก็ใช้มาตรการแบบเดียวกันกับสมาร์ทโฟนอีกรุ่นของหัวเว่ยคือ พี30 ไลต์ ซึ่งเดิมมีกำหนดการเปิดตัวในประเทศในช่วงปลายเดือนนี้ โดยบริษัทเทเลคอม เอ็นทีที โดโคโม (DCMYY) ประกาศจะหยุดรับจองสมาร์ทโฟนรุ่นนี้ และตรวจสอบผลกระทบจากการแบนของสหรัฐฯ ด้านคู่แข่งอย่าง เคดีดีไอ กับ ซอฟต์แบงก์ คอร์ป ระบุว่าจะชะลอการขายสมาร์ทโฟนรุ่นนี้เช่นกัน,ความเคลื่อนไหวล่าสุดแสดงให้เห็นว่า คำสั่งฝ่ายบริหารของโดนัลด์ ทรัมป์ ที่ห้ามบริษัทสหรัฐฯ ทำธุรกิจกับบริษัทต่างชาติซึ่งอาจเป็นภัยต่อความมั่นคงของสหรัฐฯ ซึ่งแม้ไม่ได้เจาะจงถึงบริษัท หัวเว่ย แต่มันก็เริ่มส่งผลกระทบต่อธุรกิจของบริษัทจากจีนแห่งนี้แล้ว,ก่อนหน้านี้คำสั่งแบนของทรัมป์ยังทำให้บริษัทกูเกิล ต้องออกมาตัดอุปกรณ์รุ่นใหม่ของบริษัทหัวเว่ยออกจากระบบปฏิบัติการแอนดรอยด์ ขณะที่เครื่องรุ่นเก่าของหัวเว่ยยังสามารถรับบริการจากกูเกิลรวมทั้งอัปเดตต่างๆ ต่อไปได้อีก 90 วัน,ทั้งนี้ สมาร์ทโฟนของหัวเว่ยใช้งานระบบปฏิบัติการแอนดรอยด์ ของกูเกิล เช่นเดียวกับอุปกรณ์อื่นๆ อีก 85% ทั่วโลก และสามารถเข้าถึงแอปพลิเคชันและบริการยอดนิยมอย่าง จีเมล, ยูทูบ และ กูเกิล แมพส์ ได้ แต่การถูกตัดขาดจากระบบของกูเกิลจะทำให้แรงดึงดูดผู้บริโภคต่างชาติของอุปกรณ์หัวเว่ยลดลงอย่างมาก เพราะอาจไม่สามารถเข้าถึง กูเกิล เพลย์ แอปพลิเคชันเรียกรถรับส่งหรือสั่งอาหารที่พึ่งพา กูเกิล แมพส์ ก็จะไม่สามารถใช้การได้ด้วย
บริษัทผู้ให้บริการเครือข่ายโทรศัพท์มือถือในเอเชียและยุโรป เริ่มระงับการสั่งซื้อสมาร์ทโฟน จากบริษัท หัวเว่ย แล้วหลังจากสหรัฐฯ มีคำสั่งแบนหัวเว่ยเมื่อสัปดาห์ก่อน
หัวเว่ย,ระงับสั่งซื้อ,สมาร์ทโฟน,สหรัฐแบน,โดนัลด์ ทรัมป์